Výzva na rekonštrukciu verejných priestranstiev v obciach postihnutých povodňami

Termín vyhlásenia výzvy:

31. január 2013

Termín uzavretia výzvy:

30.9.2013 (priebežná výzva)

Kto môže žiadať:

Obec, ktorá spĺňa nasledujúce požiadavky:

1. Žiadateľ predloží záznam/záznamy verifikačnej komisie s presným výkazom škôd spôsobených povodňami v roku 2010 (v zmysle zákona č. 7/2010 Z.z. o ochrane pred povodňami a v nadväznosti na vyhlášku Ministerstva životného prostredia SR č. 251/2010 SR z 17. mája 2010, ktorou sa ustanovujú podrobnosti o vyhodnocovaní výdavkov na povodňové zabezpečovacie práce, povodňové záchranné práce a povodňových škô)
2. Celková hodnota verifikovanej škody v zázname/záznamoch verifikačnej komisie s presným výkazom škôd spôsobených povodňami v roku 2010 je vyššia ako 110 000 EUR.

Žiadateľ je oprávnený v rámci výzvy ROP-4.1a-2013/01 predložiť maximálne jednu žiadosť o NFP.

Na čo je možné žiadať:

- revitalizácia verejných priestranstiev (aktivity samostatne dopytovo-orientovaných projektov):

1. úprava verejných priestranstiev a prvkov verejnej zelene;
2. výstavba a rekonštrukcia verejných osvetlení;
3. výstavba a rekonštrukcia chodníkov a cyklistických trás, vrátane dopravných subsystémov;
4. rekonštrukcia miestnych komunikácií, vrátane dopravných subsystémov;
5. rekonštrukcia mostov a lávok v nadväznosti na realizáciu investičných aktivít zameraných na miestne komunikácie, chodníky a cyklistické trasy;
6. rekonštrukcia a výstavba zastávok;
7. rekonštrukcia a výstavba verejných hygienických zariadení;
8. úprava a regulácia povodí v zastavaných územiach obcí a miest výlučne v nadväznosti na realizáciu iných investičných aktivít (podmienkou je písomný súhlas s realizáciou projektu od správcu vodného toku, t.j. Slovenského vodohospodárskeho podniku v prípade vodohospodársky významných tokov a sčasti aj drobných tokov alebo inej štátnej organizácie v prípade určitých drobných vodných tokov. Písomný súhlas obsahuje identifikáciu projektu formou uvedenia čísla projektovej dokumentácie pre realizáciu stavby, dátumu jej vyhotovenia a uvedenia jej autora.);
9. projektové a inžinierske práce pre projekt v rozsahu podľa tabuľky 2 PM ROP resp. tabuľky č. 3 tejto výzvy;
10. obnova a čiastočné budovanie hmotnej infraštruktúry sídiel vyššie uvedeného zamerania v súvislosti s odstraňovaním následkov povodní z roku 2010 a protipovodňovými aktivitamiv rozsahu aktivít a) až i).

Veľkosť projektu:

min. 110 000 EUR

max. 2 200 000 EUR

Výška dotácie:

95 % z oprávnených nákladov

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: